П Р О Т О К О Л   № 47
от заседание на комисия “Бюджет и финанси”,
проведено на 19 декември 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
							Боряна Димитрова
Калина Чапкънова
Севдалин Мавров

От администрацията на ВСС присъстваха: Маргарита Радкова – директор на дирекция „Бюджет и финанси”, Гинка Георгиева – и.д. н-к отдел „Счетоводство и методология”, той и главен счетоводител и Евгения Кънева – началник отдел „ОП“.

Разни.

1. ОТНОСНО: Молба от председателя на Окръжен съд гр. Стара Загора за прехвърляне на средства за следващата отчетна година по § 51-00 „Основен ремонт на ДМА“.

Комисия „Бюджет и финанси”
Р Е Ш И :

Приема за сведение молбата от председателя на Окръжен съд гр. Стара Загора.

2. ОТНОСНО: Писмо от председателя на Върховен административен съд с искане за възстановяване на сума по набирателната сметка.

Комисия „Бюджет и финанси”
Р Е Ш И :

НЕ ДАВА СЪГЛАСИЕ сумата в размер на 500 лв. представляваща депозит по адм.д. № 9618/2012 г. по описа на ВАС да бъде възстановена по набирателната сметка на Върховния административен съд.

3. ОТНОСНО: Възстановяване на депозити по прекратени договори за наем.

Комисия „Бюджет и финанси”
Р Е Ш И :

ДАВА СЪГЛАСИЕ да бъде възстановена на Обединена българска банка АД, по посочената в писмо с вх. № ВСС – 5777/14.11.2018 г. банкова сметка, сума в размер на 4 642,00 /четири хиляди шестстотин четиридесет и два/ лева, представляваща две наемни вноски по договори за наем, както следва:
1. По договор № 93-00-199/29.05.2013 г. гаранция за изпълнение, в размер на 4 222, 00 /четири хиляди двеста двадесет и два/ лева;
2. По договор № 93-00-200/29.05.2013 г. гаранция за изпълнение, в размер на 420,00 /четиристотин и двадесет/ лева.

4. ОТНОСНО: Изменение и допълнение на решение на Пленума на ВСС по протокол № 37/16.11.2017 г., т. 31.1.
Извлечение от протокол № 31/13.12.2018 г. от заседание на Пленума на ВСС.

Комисия „Бюджет и финанси”
Р Е Ш И :

Приема за сведение решение на Пленума на ВСС по протокол № 31/13.12.2018 г., т. 18.

5. ОТНОСНО: Извършено предварително проучване, оценка на риска и текущ контрол във връзка с финансовия одит на Годишния финансов отчет на Висш съдебен съвет за 2018 г. от одитен екип на Сметна палата.

Комисия „Бюджет и финанси”,
упълномощена с решение на Пленума на ВСС от 13.12.2018 г.,
Р Е Ш И :

1. Приема за сведение резултатите от извършено предварително проучване, оценка на риска и текущ контрол във връзка с финансовия одит на Годишния финансов отчет на Висш съдебен съвет за 2018 г. от одитен екип на Сметна палата.
2. ВЪЗЛАГА на дирекция „Бюджет и финанси“ да предприеме действия за отстраняване на  констатираните неправилни отчитания от резултатите от извършено предварително проучване, оценка на риска и текущ контрол във връзка с финансовия одит на Годишния финансов отчет на Висш съдебен съвет за 2018 г. Да уведоми органите на съдебната власт за установените пропуски във финансовия отчет към 30.06.2018 г. за предприемане на действия за отстраняване на неправилните отчитания.
3. ВЪЗЛАГА на дирекция „Управление на собствеността на съдебната власт“ да предостави информация за имотите към 31.12.2018 г., които попадат в обхвата на т. 23 з, р-л V от ДДС 05/30.09.2016 г.,  с оглед предприемане на действия по замразяването им и изключване от счетоводния амортизационен план, като посочат датата, към която следва да бъдат изключени от САП, срока и причината за извеждането от употреба на съответния имот.
4. ВЪЗЛАГА на дирекция „Информационни технологии и съдебна статистика ” да предостави  становище относно квалификацията на:
4.1. активи с единична стойност над определения в счетоводната политика стойностен праг за признаване на активи (компютри, офис обзавеждане,  климатици и др.) по сметка 9909 “Активи в употреба, изписани като разход“, които не са включени в амортизационния план на ВСС и за тях не са определени и осчетоводени разходи за амортизации с оглед преквалифицирането на активите или предприемане на действия по бракуване.
4.2. Програмни продукти, придобити независимо от правната им форма и съществуването им като програмни продукти осчетоводени по сметка 9909 “Активи в употреба, изписани като разход“ с оглед преквалифицирането на програмните продукти или предприемане на действия по бракуване.

6. ОТНОСНО: Сключване на договор за дарение между Висш съдебен съвет и СНЦ „Асоциация за подкрепа на децата“.

Комисия „Бюджет и финанси”,
упълномощена с решение на Пленума на ВСС от 13.12.2018 г.,
Р Е Ш И :

ОТМЕНЯ решението си по протокол № 46/17.12.2018 г., т. 2.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						        БОЯН МАГДАЛИНЧЕВ

				ЧЛЕНОВЕ:  /П/ БОРЯНА ДИМИТРОВА

						/П/ КАЛИНА ЧАПКЪНОВА

						 /П/ СЕВДАЛИН МАВРОВ